laion/Wikipedia-Exotic huggingface dataset:
Juri Butussov

Juri Butussov (ukraina keeles Юрій Євгенович Бутусов; sündinud 17. juunil 1976 Kiievis) on Ukraina ajakirjanik ja veebilehe Tsensor.NET peatoimetaja. Юрий Бутусов. Почему Украине нельзя ликвидировать военную прокуратуру - Glavred, 11.08.2019 Юрий Бутусов. Армия-2019: 5 жизненно важных изменений - ZN.ua, 29.12.2018 Юрий Бутусов. Путь войны - ZN.ua, 26.12.2019
Hispaania-Ameerika sõda

Hispaania-Ameerika sõda oli Hispaania ja Ameerika Ühendriikide vahel 1898. aasta 23. aprillist kuni 12. augustini toimunud sõda. Sõja tulemusena kaotas Hispaania oma viimased suuremad ülemere kolooniad – Ameerika Ühendriigid hõivasid Kuuba, Puerto Rico, Guami ja Filipiinid.
Ameerika Ühendriikide olümpiakomitee

Ameerika Ühendriikide olümpia- ja paralümpiakomitee (inglise keeles United States Olympic & Paralympic Committee; USOPC) on Ameerika Ühendriikide rahvuslik olümpiakomitee ja rahvuslik paraolümpiakomitee. See asutati 1895. aastal ja selle peakontor asub Colorado Springsis Colorado osariigis. USOPC on üks ainult neljast rahvuslikust olümpiakomiteest maailmas, mis on ühtlasi ka rahvuslik paralümpiakomitee. USOPC vastutab USA olümpiamängude, paralümpiamängude, noorte olümpiamängude, Panameerika mängude ja Ameerika Ühendriikide parapaniimängude meeskondade toetamise, sisenemise ja järelevalve eest ning korraldab Ameerika Ühendriikide olümpia- ja paralümpialiikumist. Ametlik USA Olümpiakomitee koduleht Ametlik USA paralümpiakomitee koduleht Paraoümpia spordiklubid – USA paralümpia
Flaami karjakoer

Flaami karjakoer on nii Prantsuse kui Belgia Flandriast pärit koeratõug. Tõustandardis on koera kasutuse kohta öeldud, et algselt oli koer kasutusel karja- ja rakendikoerana ning võimasina ümberajajana. Koer on käitumiselt rahulik ja kartmatu. Pildid "Flaami karjakoer" (PDF). EKL. Originaali (PDF) arhiivikoopia seisuga 11. august 2019. Vaadatud 11.7.2019. "Bouvier des Flandres" (PDF) (inglise). FCI. Vaadatud 11.7.2019. "Breed Longevity Data". Renée Willes: All världens hundraser, Bromma 2003, ISBN 91-89090-79-9 Flaami karjakoer koer.ee saidil
Dmitrijev-Lgovski

Dmitrijev-Lgovski on linn Venemaal Kurski oblastis, Dmitrijevi rajooni keskus. Asub Svapa jõe ääres, 120 km Kurskist loodes. Svapski nimelist küla hakati 18. sajandil Demetriosele Thessalonikist pühitsetud kiriku järgi kutsuma Dmitrijeviks. 1779 sai linnaõigused. 1992. aastal oli linna elanike arv 11 200. "Численность постоянного населения Российской Федерации по муниципальным образованиям на 1 января 2024 года". Vaadatud 4. mail 2024. {{cite web}}: eiran tundmatut parameetrit |subtitle= (juhend). http://dmitriev4605.rkursk.ru/
Pilakujalg

Pilakujalg, ka tulejalg (samuti peerujalg põhjaeesti murretes; pirrupiht lõunaeesti murretes; aga ka pirrujaak, tulehammas, tulerind jne) oli eriline tulejalg peergude kinnitamiseks. Pilakujalg koosnes kahest osast: pilakust ja jalast. Pilakujalg tehti harilikult ühest puust nii, et oksad jäid jalgadeks ning tüvi varreks, mille otsa kinnitati metallist pilak. Pilaku harude (ehk huulte) vahele pandi peerg. Lihtsate tulejalgade kõrval oli ka selliseid, kus pilaku kõrgust sai reguleerida. Sellise pilaku varres olid augud või hammaspuu, nii et varre kõrgust sai muuta ristuva pulga paigaldamisega. Oli ka raamikujulisi pilakujalgu, kus aluspaku sisse tapiti kaks puidust latti ning vahele neid ühendav püstine pilakuhoidja. Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 143 Pilakujalg, Eesti Rahva Muuseum
Rõlsk

Rõlsk on linn Venemaal Kurski oblastis, Rõlski rajooni keskus. Asub Seimi jõe paremal kaldal, 125 km Kurskist edelas. Rõlskit on mainitud kroonikas 1152. aastal. 1185. aastal algas Rõlskist vürst Igor Svjatoslavitši sõjaretk polovetside vastu. 14. sajandil langes Leedu suurvürstiriigi valdusse. 1500. aastal läks Moskva suurvürstiriigi valdusse. 1779. aastal sai linnaõigused. 2023. aasta 11. septembril kukkus asulas alla kaks lõhkekeha. "Численность постоянного населения Российской Федерации по муниципальным образованиям на 1 января 2024 года". Vaadatud 4. mail 2024. {{cite web}}: eiran tundmatut parameetrit |subtitle= (juhend). "Russian governor claims drone attack in Kursk". kyivindependent.com (inglise). The Kyiv Independent. 12. september 2023. Vaadatud 12. septembril 2023. An hour after the first drone was reported, Starovoyt announced a second drone attack in the region. The roof of an administrative building was damaged and windows were also broken. http://www.admrylsk46.ru/
Mõntu kihistu

Mõntu kihistu (inglise keeles Mõntu Formation) on ordoviitsiumi ladestu Nabala lademe kihistu. Kihistut hakkas esimesena eristama Ralf Männil aastal 1987. Kihistu sai nime Mõntu küla järgi. Mõntu kihistu stratotüüp on Ohesaare puurauk, kus kihistiku kivimid esinevad 460.2..462.9 meetril. Eestis on see esindatud riigi kesk- ja lõunaosas, samuti esineb see Leedu ja Läti aladel. Ülejäänud Eestis vastab sellele Paekna kihistu. Leedus eristatakse kihistut maa loodeosas, kus selle suurim paksus on 2,4 meetrit, ja Nemunase madalikul, kus selle suurim paksus on 1,2 meetrit. Kihistu moodustab ühtlane hall savikas glaukoniiti sisaldav lubjakivi. Kihistu kivimite suur glaukoniidisisaldus ja fosforisisaldus vihjab kihistu tekkeperioodil esinenud intensiivsele apvellingule. Mõntu kihistu Eesti geokogude infosüsteemis (vaadatud 10.08.2019) Stratigraafia terminoloogia Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Ordovician of the World toim. Juan Carlos Gutiérrez-Marco, Diego García-Bellido, Isabel Rábano, lk. 248 Mõntu kihistu Eesti geokogude infosüsteemis
Ryan Fredericks

Ryan Marlowe Fredericks (sündinud 10. oktoobril 1992 Londonis) on Inglismaa jalgpallur, kes mängib kaitsjana Premier League'i klubis West Ham United. 2009. aastal liitus ta Tottenham Hotspuri noorteakadeemiaga. Debüüdi klubi põhimeeskonnas tegi ta 25. augustil 2011 UEFA Euroopa Liiga kvalifikatsioonimängus Heart of Midlothiani vastu. Tottenham Hotspuri meeskonnas ta liigas kordagi väljakule ei pääsenud. Hooajal 2012–13 oli ta laenul Inglismaa tugevuselt kolmanda liiga klubis Brentford, 2013–14 Inglismaa esiliiga klubis Millwall ja 2014–15 Inglismaa esiliigas Middlesbrough. 2015. aasta augustis sõlmis ta kolmeaastase lepingu Inglismaa esiliiga klubiga Bristol City, kuid ta lahkus sealt juba pärast nelja liigamängu. 31. augustil 2015 sõlmis ta kolmeaastase lepingu teise esiliiga klubiga, Fulham. Ta mängis Fulhami põhikoosseisus kokku kolmel hooajal. Hooajal 2017–18 valiti ta Inglismaa esiliiga hooaja sümboolsesse koosseisu. 2018. aasta juunis liitus ta West Ham Unitediga.  Ryan Fredericks – pildid, videod ja helifailid Wikimedia Commonsis Profiil West Ham Unitedi kodulehel
Jeff Nuttall

Jeff Nuttall (8. juuli 1933 – 4. jaanuar 2004) oli inglise luuletaja, kirjastaja, näitleja, maalikunstnik, skulptor, trompetist, anarhist ja ühiskonna kommenteerija, kes mängis olulist rolli 1960. aastate vastandkultuuris. Nuttall sündis Lancashire'is Clitheroes ja kasvas üles Herefordshire'is. Teise maailmasõja järgseil aastail õppis ta maali ning 1960. aastate alguses hakkas avaldama luulet. Koos Bob Cobbingiga asutas ta mõjuka kirjastuse Writers Forum Press ja kirjanike töötoa. Ta suhtles paljude USA Beat Generationi kirjanikega, eriti William Burroughsiga. Tema 1968. aasta raamat Bomb Culture oli üks tolle aja vastandkultuurirevolutsiooni võtmetekste, mis leidis seoseid peahoovuse ühiskondlikele normidele alternatiivide tekkimise ning ähvardava tuumakatastroofi vahel. Nuttall oli üks häpeningi pioneere Suurbritannias. Nuttall oli 1975–1976 National Poetry Society esimees. Tol ajal ol see selts lühikest aega koduks British Poetry Revivalile. Ta oli mitme üleriikliku ajalehe luulekriitik ning Poetry Society kandidaat Poeta Laureatuseks, kuid talle eelistati Ted Hughesi. Nuttall töötas kunstiõpetajana. Vanemas eas mängis ta mitmes filmis ja esines televisioonis. 2003 ilmus tema Selected Poems (inglise keeles Valitud luule).
Belfast

Belfast on linn Suurbritannias, Põhja-Iirimaa halduskeskus. Belfast on ühtlasi ajaloolise Ulsteri suurim linn ning Dublini järel suuruselt teine linn Iiri saarel. Lagani jõe äärse linna tööstus arenes esiti linamaterjalide masstootmisega. Hiljem lisandus sellele laevaehitus, mis varustas Briti impeeriumi. Näiteks Harland & Wolff Heavy Industries on ehitanud kõik White Star Line laevakompanii uued laevad, sealhulgas kuulsa ookeaniauriku Titanic. Laeva kunagise ehituskoha ümbrust ilmestab tänapäeval uusarendus Titanic Quarter. Linnal on olnud keskne koht Iiri katoliiklike rahvuslaste ning protestantlike unionistide vahelises Põhja-Iirimaa konfliktis, seal on toimunud nii tänavavõitlusi kui ka PIRA pommirünnakuid. Mõlemad pooled rakendasid terrorit nii valitsuse, üksteise kui ka neutraalse elanikkonna vastu. 1960. aastatel vallandunud relvakonflikti peamine alge peitus Põhja-Iirimaa kuuluvuses Ühendkuningriigi alla, mis jaotab Iirimaa saare kultuuriliselt ja territoriaalselt kaheks. Kokkupõrke lõpuks peetakse 1998. aastat. Linnal on Põhjaväina kaudu parvlaevaühendus Cairnryani külaga Šotimaal ning Iiri mere kaudu ühendus Liverpooli linnaga Inglismaal. Linna teenindavad ka kaks lennujaama: George Best Belfast City Airport ja Belfast International Airport. Linnas asub jalgpallistaadion Windsor Park, mis on Põhja-Iirimaa jalgpallikoondise ja Linfield FC kodustaadion. Belfasti ülikool Belfasti leping Šoti parunistiil Titanic https://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland, vaadatud 6.12.2023.  Belfast – pildid, videod ja helifailid Wikimedia Commonsis
Pablo Fornals

Pablo Fornals Malla (sündinud 22. veebruaril 1996 Castellón de la Planas) on Hispaania jalgpallur, kes mängib ründava poolkaitsjana Hispaania kõrgliigaklubis Real Betis. Ta alustas klubikarjääri Hispaania klubis Málaga, millega liitus 2012. aastal. Klubi põhimeeskonnas debüteeris ta Hispaania kõrgliigas 2015. aastal. Aastatel 2017–2019 mängis ta Villarrealis. 2019. aasta juunis sõlmis ta viieaastase lepingu Inglismaa Premier League'i klubiga West Ham United. Nelja ja poole hooajaga lõi ta Inglismaa kõrgligas 16 väravat. Hooajal 2022/23 võitis ta West Ham Unitediga UEFA Euroopa Konverentsiliiga. 2024. aasta veebruaris sõlmis ta kuni 2029. aastani kehtiva lepingu Real Betisega. 2019. aastal tuli ta Hispaania kuni 21-aastaste koondisega Euroopa omavanuste Euroopa meistriks. Debüüdi Hispaania jalgpallikoondises tegi Fornals 29. mail 2016 sõprusmängus Bosnia ja Hertsegoviina vastu. Koondisekarjääri esimese värava lõi ta 8. septembril 2021 MM-i valikmängus Kosovo vastu. "El Real Betis y el West Ham United acuerdan el traspaso de Pablo Fornals" [Real Betis and West Ham United agree the transfer of Pablo Fornals] (hispaania). Real Betis. 2. veebruar 2024. Vaadatud 2. veebruaril 2024. "Pablo Fornals departs". West Ham United F.C. 2. veebruar 2024. Vaadatud 2. veebruaril 2024.
Bernard Mandeville

Bernard Mandeville (Bernard de Mandeville, /ˈmændəvɪl/; 15. november 1670 – 21. jaanuar 1733) oli inglise-hollandi filosoof, majandusteadlane ja satiirik. Ta sündis Rotterdamis Madalmaades, kuid elas enamiku elust Inglismaal ja kirjutas enamiku oma teostest inglise keeles. Sai tuntuks oma "Mesilaste valmiga".
Soome Olümpiakomitee

Soome Olümpiakomitee on organisatsioon, mis vastutab Soome suhete eest rahvusvahelise olümpiaspordiga ja on Rahvusvahelise Olümpiakomitee ROK-i liige. ROK kiitis selle heaks 1907. aastal ROKi 9. istungjärgul Haagis Hollandis. Soome Olümpiakomitee on registreeritud ühendus, mis asutati 2. detsembril 1907 Helsingis. Olümpiakomitee on kümme aastat ja neli päeva vanem kui iseseisev Soome. Soome Olümpiakomiteel on 86 liikmesorganisatsiooni, 24 partnerlusliiget ja 4 isiklikku liiget. Olümpiakomitee juhatuse esimees on Timo Ritakallio ja tegevjuht Mikko Salonen. 1. jaanuarist 2017 on ühendatud olümpiakomitee ja spordiorganisatsiooni Valo tegevus. Olümpiakomiteel on kaks eesmärki: ta töötab koos spordiringkondade ja võrgustikega selle nimel, et soomlased oleksid tippspordis aktiivsemad ja edukamad. Peasekretär Timo Ritakallio (21. november 2016 –) Asepresidendid Susanna Rahkamo, Soome iluuisutamise liit (21. november 2012 –) Jukka Rauhala, Soome maadlusliit (21. november 2012 –) Liikmed Eki Karlsson, Soome suusarajad Anne Vierelä, Soome võimlemisliit Arja Sääkslahti, kehalise kasvatuse dotsent Matti Nurminen, Soome hokiliit Lasse Mikkelsson, Pajulahti spordikeskus Antti Zitting, Soome korvpalliliit Sportlastest liikmed Olli-Pekka Karjalainen Sari Multala ROK-i liikmed Sari Essayah Emma Terho Olümpiakomitee president on Mikko Salonen. Spordi tippkeskuse juhataja on Mika Lehtimäki (2018–) Reinhold Felix von Willebrand (1907–1919) Ernst Krogius (1919–1929) Kustaa Levälahti (1929–1937) Urho Kekkonen (1937–1946) William Lehtinen (1946–1951) Väinö Karikoski (1951–1956) Yrjö Valkama (1956–1961) Jukka Rangell (1961–1963) Akseli Kaskela (1963–1969) Jukka Uunila (1969–1984) Carl-Olaf Homén (1984–1988) Tapani Ilkka (1988–2004) Roger Talermo (2004–2012) Risto Nieminen (2012–2016) Logo aastatel 2000–2017 Logo alates 2017. aastast Soome Olümpiakomitee koduleht
STS-88

STS-88 oli Space Shuttle'i programmi esimene missioon, mis külastas Rahvusvahelist kosmosejaama. Missiooni teenindas kosmosesüstik Endeavour ja see startis 4. detsembril 1998. STS-88 viis jaama Unity mooduli, mis on esimene jaamale lisatud USA moodul. Nädal aega kestnud missiooni ajal ühendati Ameerika Ühendriikides ehitatud Unity Zarjaga, mis tiirles juba orbiidil ning kolme kosmosekõnniga ühendati moodulitevahelised elektri- ja andmesidekaablid. Endeavour naasis Maale 21. detsembril. "STS-88". NASA. Vaadatud 11. august 2019. "20 Years Ago, STS-88 Adds Unity to ISS". NASA. Vaadatud 11. august 2019.
Unity (moodul)

Unity on Rahvusvahelise kosmosejaama ühendusmoodul ja jaama esimene Ameerika Ühendriikides valmistatud moodul. Mooduli viis missiooni STS-88 raames jaama kosmosesüstik Endeavour. Moodul on silindrilise kujuga ning sellel on kuus sildumiskohta, mille külge saab ühendada teisi mooduleid. Unity diameeter on 4,57 m ning see on 5,47 m pikk. Moodul kaalub umbes 13 tonni. Unity on valmistatud terasest ning selle ehitas NASA tellimusel Boeing. Rahvusvahelises kosmosejaamas on peale Unity veel kaks ühendusmoodulit, milleks on Harmony ja Tranquility. "20 Years Ago, STS-88 Adds Unity to ISS". NASA. Vaadatud 11. august 2019. "Unity Module". NASA. Originaali arhiivikoopia seisuga 24. märts 2019. Vaadatud 11. august 2019.
Susanna Rahkamo

Susanna Rahkamo (sündinud 25. veebruaril 1965 Helsingis) on endine Soome iluuisutaja. Ta võistles koos abikaasa Petri Kokkoga jäätantsus. Nad võitsid 1995. aastal Euroopa meistrivõistlustel kuldmedali ja maailmameistrivõistlustel hõbemedali. 1994. aasta MM-il olid kolmandad ja 1993. aasta EM-il samuti kolmandad. 1995. aasta Euroopa meistrivõistlustel tulid Rahkamo-Kokko Soome esimesteks Euroopa meistriteks iluuisutamises. Hooajal 1991–1992 võitis paar Rahkamo-Kokko hõbemedali 1991. aasta Skate America võistlusel ja oli 1992. aasta taliolümpiamängudel Albertville'is kuues. Järgmisel hooajal võitsid nad kulla 1992. aasta Skate Canada rahvusvahelisel võistlusel ja pronksi 1993. aasta Euroopa meistrivõistlustel. Nad olid 1993. aasta maailmameistrivõistlustel neljandad. Aastatel 1993–1994 seisid Rahkamo-Kokko Piruetteni (Piruetten oli seenioride rahvusvaheline iluuisutamisvõistlus) poodiumi kõrgemal astmel. Nad olid 1994. aasta Euroopa meistrivõistlustel ja 1994. aasta taliolümpiamängudel neljandad. Nad lõpetasid oma hooaja pronksmedaliga 1994. aasta maailmameistrivõistlustel. 1995. aasta Euroopa meistrivõistlustel tulid Rahkamo-Kokko Soome esimesteks Euroopa meistriteks iluuisutamises. (Pärast neid tuli järgmise soomlasena Euroopa meistriks Laura Lepistö, kes võitis naiste üksiksõidu 2009. aastal.) Pärast 1995. aastat hakkasid Rahkamo ja Kokko elukutselisteks iluuisutajateks. Nad uisutasid viis aastat jääetendustel ja võistlustel, kuni lõpetasid karjääri Soomes Tango Cafe turneega 2000. aasta lõpus. Neid juhendas Martin Skotnicky. Rahkamo ja Kokko arendasid välja oma tantsu, mille nimi on Finnstep. Rahvusvaheline uisuliit (ISU) palus paaril areneda rütmilisest tantsust, mida nad kasutasid perioodil 1994–1995, uue kohustusliku tantsuni, jäätantsuni. Finnstep oli maailmameistrivõistluste programmis aastatel 2008–2009. Aastatel 2004–2014 oli Susanna Rahkamo Soome Uisuliidu esimees. Alates 2008. aasta novembrist on ta töötanud Soome Olümpiakomitee juhatuses ja 2012. aastast olnud aseesimees. 2009. aasta kevadel oli ta telesaate "Tantsud tähtedega" kohtunik. Rahkamo on omandanud toiduteaduse magistrikraadi ja pärast sportlaskarjääri ka tehnoloogiadoktorikraadi ning töötab juhtimiskonsultandina. Rahkamo ja Kokko abiellusid 1995. aastal ja neil on kaks last, 2001. aastal sündinud Max ja 2003. aastal Camilla. Susanna Rahkamo on poliitik Kari Rahkamo tütar. Care to Ice Dance? – Rahkamo & Kokko Rahkamo firma Maxilla Oy
Obojan

Obojan on linn Venemaal Kurski oblastis, Obojani rajooni keskus. Asub Psjoli jõe ääres, 60 km Kurskist lõunas. Obojan asutati 1639. aastal kindlusena Venemaa lõunapiiri lähedal. 1779 sai linnaõigused. 1916. aastal oli Obojanis 13 426 elanikku. 2016. aastal oli elanike arv 13 410. "Численность постоянного населения Российской Федерации по муниципальным образованиям на 1 января 2024 года". Vaadatud 4. mail 2024. {{cite web}}: eiran tundmatut parameetrit |subtitle= (juhend). http://www.oboyan.org
Multi-Purpose Logistics Module

Multi-Purpose Logistics Module (MPLM) oli suur survestatud konteiner, mida kasutati Space Shuttle'i missioonidel varustuse transpordiks Rahvusvahelisse kosmosejaama. Kaks MPLMi lendasid kosmosesüstikute lastiruumis kokku 12 missioonil ning esmalt sildusid need robotkäe abil jaama Unity mooduliga ning hiljem Harmony mooduliga. Pärast jaama külge kinnitamist laaditi varustus konteinerist jaama ning lõpetatud eksperimendid ja prügi laaditi moodulisse, mis seejärel paigutati tagasi süstiku lastiruumi. Moodulid ehitas Itaalia Kosmoseagentuur ning kokku ehitati kolm moodulit: Leonardo, Raffaello ja Donatello. Leonardo moodul ehitati 2010. aastal ümber Permanent Multipurpose Moduleiks (PMM) ning kinnitati missiooni STS-133 ajal jäädavalt jaama külge. Raffaello oli juulis 2011 kosmosesüstiku viimane last, mis naasis koos Atlantisega Maale ning hoiustati Kennedy Kosmosekeskuses. Donatello ei lennanud ühelgi missioonil. Kosmosesüstikud külastasid Rahvusvahelist kosmosejaama 37 korral ja MPLMid lendasid 12 missioonil. "Multi-Purpose Logistics Modules". NASA. Originaali arhiivikoopia seisuga 19. mai 2017. Vaadatud 12. august 2019. "Last Ever Shuttle to Haul Raffaello Logistics Module to the International Space Station". SpaceRef. Vaadatud 12. august 2019.[alaline kõdulink]
Pingipill

Pingipill, ka tuhkapill, on improviseeritud rütmipill. Käepärane puust alus (näiteks pink, põrand, uksepakk, tühi õllevaat jms) riputati tuhaga üle ning alust kraabiti ja koputati lõhestatud otsaga kepiga või luuavarrega. Oli enamasti naljapill teiste pillide saateks, eriti pulmas. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 208. Löökpillid, rahvamuusika
Lole keel

Lole keel on austroneesia keel, mida räägivad loled Indoneesias Rote (Roti) saarel. Seda räägib umbes 20 000 inimest. http://endangeredlanguages.com/lang/8451 https://glottolog.org/resource/languoid/id/lole1239
C.D. Santa Clara

Clube Desportivo Santa Clara on Portugali jalgpalliklubi, mis tegutseb Assooridel Ponta Delgadas. Klubi mängib riigi kõrgliigas Primeira Liga. Santa Clara mängib riigi kõrgliigas alates hooajast 2018–19. Enne seda mängiti kõrgliigas 2002–03. Santa Clara on ainus Assooridel klubi, mis on osaletud UEFA klubide võistlustel: Intertoto karikavõistlustel hooajal 2002–03. Klubi kodustaadion on Estádio de São Miguel, mis mahutab 13 277 pealtvaatajat. Segunda Liga Võidud (1): 2000–01 Portugali kolmas liiga Võidud (1): 1997–98 Ametlik koduleht
Bestužev

Bestužev, hiljem Bestužev-Rjumin oli Venemaa aadlisuguvõsa. Perekonnalegendi järgi oli Bestuževi suguvõsa esiisaks Inglismaalt Kenti krahvkonnast pärit Gabriel Best, kes rändas 1406. aastal Venemaale ja astus Moskva suurvürsti teenistusse. Seda versiooni ei peeta usutavaks. Suguvõsa sai oma nime hüüdnime Bestuž järgi, mis Vladimir Dali järgi tähendab kõva töö tegijat (усердный в работе). Krahv Aleksei Petrovitš Bestužev-Rjumin (1693−1766), Venemaa keisririigi kantsler, mõisaomanik Родословная Бестужевых [1]. Schwennicke, Detlev. Europäische Stammtafeln. Neue Folge. Bd XXII. Rund um die Ostsee 1. Frankfurt am Main: Vittorio Klostermann, 2005. Кобеко, Дмитрий Фомич. К родословной рода Бестужевых-Рюминых. Санкт-Петербург: Тип. Имп. Акад. наук, 1889 [2]. Чернявский, Михаил Петрович. Генеалогия господ дворян, внесенных в родословную книгу Тверской губернии с 1787 по 1869 год: с алфавитным указателем и приложениями. Тверь, 1869. Nr 95, 96 [3]. Bestuževi suguvõsa genealoogia ja eluloolised andmed Bestuževi suguvõsa liikmed ja eluloolised andmed Bestuževite sugupuu Bestuževite sugupuu Simbirski liin
F.C. Famalicão

Futebol Clube de Famalicão on Portugali jalgpalliklubi, mis tegutseb Vila Nova de Famalicãos. See mängib riigi kõrgliigas Primeira Liga. Klubi on asutatud 21. augustil 1931. Klubi kodustaadion on alates 1952. aastast olnud Estádio Municipal 22 de Junho, mis mahutab 5307 pealtvaatajat. Klubi kõige edukam periood oli 1990. aastatel, kui aastatel 1990–1994 mängiti neljal hooajal järjest Portugali kõrgliigas. Kõrgliigassse jõuti uuesti 2019. aastal. Vahepeal mängiti isegi Portugali tugevuselt viiendas liigas. Klubi omanik on Quantum Pacific Group, mis on samuti 30% ulatuses Madridi Atlético omanik. Portugali esiliiga: 1977–78, 1987–88 Ametlik koduleht
Gil Vicente F.C.

Gil Vicente Futebol Clube on Portugali jalgpalliklubi, mis tegutseb Barceloses. See mängib riigi kõrgliigas Primeira Liga. Klubi on asutatud 1924. aastal. Klubi on saanud nime Portugali näitekirjaniku Gil Vicente järgi. Hooajal 2018–19 mängis klubi veel Portugali tugevuselt kolmandas liigas, kuid kohtuotsusega tõsteti klubi seejärel kõrgliigasse. Klubi ajaloo parim koht riigi kõrgliigas on viies, mis saavutati hooajal 1999–2000. Hooajal 2011–12 jõuti Portugali liigakarika Taça da Liga finaali, kus kaotati Portugali suurklubile Lissaboni Benfica. Segunda Liga Võidud (2): 1998–99, 2010–11 Taça da Liga Teised kohad (1): 2011–12 Ametlik koduleht
F.C. Paços de Ferreira

Futebol Clube Paços de Ferreira on Portugali jalgpalliklubi, mis tegutseb Paços de Ferreiras. See mängib riigi kõrgliigas Primeira Liga. Klubi on asutatud 1950. aastal. Klubi kodustaadion on alates 1973. aastast olnud Estádio da Mata Real. 2007. aastal osales klubi UEFA karika esimeses ringis. Hooajal 2012–13 sai Paços de Ferreira liigas kolmanda koha ja jõudis esimest korda UEFA Meistrite Liiga väljalangemismängudele. Seal tuli vastu võtta kaotus Venemaa klubilt Peterburi Zenit. Seejärel osaleti samal hooajal UEFA Euroopa Liiga alagrupiturniiril, kus jäädi oma alagrupis kolmandaks. 2009. aastal jõudis klubi Portugali karikavõistluste Taça de Portugali finaali ja samal aastal ka Portugali superkarikavõistlustel; mõlemal korral tuli tunnistada Porto paremust. 2011. aastal jõuti Portugali liigakarika finaali, kus kaotati Lissaboni Benficale. Pärast väga edukat perioodi langes Paços de Ferreira hooajal 2017–18 esimest korda 14 aasta jooksul kõrgliigast välja. Järgmisel hooajal suudeti esiliiga võita jatõusta tagasi kõrgliigasse. Taça de Portugal Teised kohad (1): 2008–09 Taça da Liga Teised kohad (1): 2010–11 Supertaça Cândido de Oliveira Teised kohad (1): 2009 Segunda Liga/LigaPro Võitja (4): 1990–91, 1999–00, 2004–05, 2018–19 Portugali kolmas liiga Võitja (1): 1973–74 Ametlik koduleht